CELEX: 32003R0874
Language: et
Date: 2003-05-06 00:00:00
Title: Nõukogu määrus (EÜ) nr 874/2003, 6. mai 2003, Euroopa Ühenduse ja Kiribati Vabariigi vahelise Kiribati kalastusvööndis kalapüüki käsitleva kokkuleppe sõlmimise kohta

220                 ET                                       Euroopa Liidu Teataja                                              11/46. kd
32003R0874
22.5.2003                                                 EUROOPA LIIDU TEATAJA                                                  L 126/1
                                                 NÕUKOGU MÄÄRUS (EÜ) nr 874/2003,
                                                                  6. mai 2003,
           Euroopa Ühenduse ja Kiribati Vabariigi vahelise Kiribati kalastusvööndis kalapüüki käsitleva kokkuleppe
                                                               sõlmimise kohta
           EUROOPA LIIDU NÕUKOGU,
           võttes arvesse Euroopa Ühenduse asutamislepingut, eriti selle artiklit 37 koostoimes artikli 300 lõikega 2 ja
           artikli 300 lõike 3 esimese lõiguga,
           võttes arvesse komisjoni ettepanekut, (1)
           võttes arvesse Euroopa Parlamendi arvamust (2)
           ning arvestades järgmist:
           (1)     Ühendus ja Kiribati Vabariik on pidanud läbirääkimisi ja parafeerinud kalastuskokkuleppe, mis näeb
                   ühenduse kaluritele ette kalastamisvõimalused Kiribati suveräänsete õiguste või jurisdiktsiooni all olevates
                   vetes.
           (2)     Nimetatud kokkuleppe heakskiitmine on kooskõlas ühenduse huvidega.
           (3)     Tuleks määratleda liikmesriikide kalastamisvõimaluste jaotamise meetod,
           ON VASTU VÕTNUD KÄESOLEVA MÄÄRUSE:
                                                                    Artikkel 1
           Ühenduse nimel kiidetakse heaks Euroopa Ühenduse ja Kiribati Vabariigi vaheline Kiribati kalastusvööndis
           kalapüüki käsitlev kokkulepe.
           Kokkuleppe tekst on lisatud käesolevale määrusele.
                                                                    Artikkel 2
           Kokkuleppe protokollis sätestatud kalastamisvõimalused jaotatakse liikmesriikide vahel järgmiselt:
           — seinnoodaga kalastavad lae-          Prantsusmaa:       27 % olemasolevatest litsentsidest
               vad:
                                                  Hispaania:         73 % olemasolevatest litsentsidest
           — õngepüügilaevad:                     Hispaania:         6 laeva
                                                  Portugal:          6 laeva.
           Kui kõnealuste liikmesriikide litsentsitaotlused ei hõlma kõiki protokollis kindlaksmääratud kalastamisvõimalusi,
           võib komisjon arvesse võtta teiste liikmesriikide litsentsitaotlusi.
                                                                    Artikkel 3
           Liikmesriigid, kelle laevad kalastavad käesoleva kokkuleppe alusel, teevad komisjonile teatavaks kõikide Kiribati
           kalastusvööndis püütud kalaliikide kogused komisjoni 14. märtsi 2001. aasta määrusega (EÜ) nr 500/2001 (3)
           (millega sätestatakse ühenduse kalalaevade poolt kolmandate riikide vetes ja avamerel püütud saagi seiret käsitleva
           nõukogu määruse (EMÜ) nr 2847/93 kohaldamise üksikasjalikud eeskirjad) ettenähtud korras.
           (1) 10. detsembril 2002. aastal esitatud ettepanek (Euroopa Liidu Teatajas seni avaldamata).
           (2) Arvamus on esitatud 8. aprillil 2003 (Euroopa Liidu Teatajas seni avaldamata).
           (3) EÜT L 73, 15.3.2001, lk 8.
 ---pagebreak--- 11/46. kd        ET                                  Euroopa Liidu Teataja                            221
                                                           Artikkel 4
          Käesolev määrus jõustub seitsmendal päeval pärast selle avaldamist Euroopa Liidu Teatajas.
                  Käesolev määrus on tervikuna siduv ja vahetult kohaldatav kõikides liikmesriikides.
                  Brüssel, 6. mai 2003
                                                                                     Nõukogu nimel
                                                                                         eesistuja
                                                                                     P. EFTHYMIOU